**Univerza v Ljubljani**

**Univerza v Mariboru**

**Univerza na Primorskem**

**Fakulteta za informacijske študije**

**Centralna tehniška knjižnica Univerze v Ljubljani**

Datum: 23. 6. 2022

Številka: 303-31/2022/5

**Zadeva: Poziv za oddajo vloge za projekt Nakup opreme v podporo digitalizaciji visokošolskega študijskega procesa na javnih zavodih in vzpostavitev informacijske podpore administrativnim procesom na VŠZ**

V okviru postopka dodelitve sredstev Mehanizma za okrevanje in odpornost ter izbora projektov - postopek neposredne sklenitve pogodbe, vas skladno z 215. členom Pravilnika o postopkih za izvrševanje proračuna Republike Slovenije (Uradni list RS, št. [50/07](http://www.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202007060600|RS-50|6879|2694|O|), 61/08, [99/09](http://www.ius-software.si/Objava/Besedilo.aspx?Sopi=0152%20%20%20%20%20%20%20%20%20%20%20%20%20%202009120700|RS-99|13426|4372|O|) - ZIPRS1011, 3/13, 81/16 in 11/22) in 10. členom Uredbe o izvajanju Uredbe (EU) o Mehanizmu za okrevanje in odpornost (Uradni list RS, št. [167/21](http://www.uradni-list.si/1/objava.jsp?sop=2021-01-3269)), **pozivamo, da za projekt Nakup opreme v podporo digitalizaciji visokošolskega študijskega procesa na javnih zavodih in vzpostavitev informacijske podpore administrativnim procesom na VŠZ** (v nadaljnjem besedilu: Nakup IKT za študijsko in administrativno podporo VŠZ) **oddate vlogo skladno z določili tega poziva.**

Vloga za projekt **Nakup IKT za študijsko in administrativno podporo VŠZ** mora biti pripravljena skladno s spodaj navedenimi zahtevami in usmeritvami:

1. **Pravne in strateške podlage**
2. Uredba Sveta (EU) 2020/2094 z dne 14. decembra 2020 o vzpostavitvi Instrumenta Evropske unije za okrevanje v podporo okrevanju po krizi zaradi COVID-19 (UL L št. 433 I, z dne 22. 12. 2020, str. 23),
3. Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost (UL L št. 57, z dne 18. 2. 2021, str. 17, s spremembami, v nadaljnjem besedilu: Uredba (EU) 2021/241),
4. Uredba (EU , Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 433 I, z dne 22. 12. 2020, str. 6),
5. Delegirana uredba Komisije (EU) 2021/2106 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z določitvijo skupnih kazalnikov in podrobnih elementov preglednice kazalnikov okrevanja in odpornosti (UL L št. 429, z dne 1. 12. 2021. str. 83),
6. Delegirana uredba Komisije (EU) 2021/2105 z dne 28. septembra 2021 o dopolnitvi Uredbe (EU) 2021/241 Evropskega parlamenta in Sveta o vzpostavitvi Mehanizma za okrevanje in odpornost z opredelitvijo metodologije za poročanje o socialnih odhodkih (UL L št. 429, z dne 1. 12. 2021. str. 79),
7. Uredba Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti (UL L 312, z dne 23. 12. 1995, str. 1),
8. Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1, v nadaljnjem besedilu: Uredba (EU, Euratom) 2018/1046),
9. Uredba (EU) 2020/852 Evropskega Parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198, z dne 22. 6. 2020, str. 13),
10. Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119, z dne 4. 5. 2016, str. 1, s spremembami, v nadaljnjem besedilu: Uredba (EU) 2016/679),
11. Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L št. 295, z dne 21. 11. 2018, str. 39, s spremembami, v nadaljnjem besedilu: Uredba (EU) 2018/1725),
12. Obvestilo Komisije, Tehnične smernice Evropske komisije za uporabo „načela, da se ne škoduje bistveno“ v skladu z uredbo o vzpostavitvi Mehanizma za okrevanje in odpornost (UL C št. 58, z dne 18. 2. 2021, str. 1),
13. Načrt za okrevanje in odpornost (objavljen na: <https://www.gov.si/drzavni-organi/organi-v-sestavi/urad-za-okrevanje-in-odpornost/zakonodaja>, v nadaljnjem besedilu: načrt), ki je potrjen z Izvedbenim sklepom Sveta o odobritvi ocene načrta za okrevanje in odpornost za Slovenijo (objavljen na: <https://www.gov.si/drzavni-organi/organi-v-sestavi/urad-za-okrevanje-in-odpornost/zakonodaja>, potrjen dne 28. 7. 2021 (CM 4171/21), v nadaljnjem besedilu: izvedbeni sklep),
14. Operativne ureditve za izvajanje Mehanizma za okrevanje in odpornost med Evropsko komisijo in Slovenijo, podpisane dne 31. 3. 2022 (Operational Agreementarrangements between the European Commission and Slovenia), dostopne na [https://www.gov.si/zbirke/projekti-in-programi/nacrt-za-okrevanje-in-odpornost/dokumenti/ (v nadaljnjem besedilu: operativne ureditve](https://www.gov.si/zbirke/projekti-in-programi/nacrt-za-okrevanje-in-odpornost/dokumenti/%20%28v%20nadaljnjem%20besedilu%3A%20operativne%20ureditve)),
15. Zakon o državni upravi (Uradni list RS, št. 113/05 - uradno prečiščeno besedilo, 89/07 - odl. US, 126/07 - ZUP-E, 48/09, 8/10 - ZUP-G, 8/12 - ZVRS-F, 21/12, 47/13, 12/14, 90/14, 51/16 , 36/21, 82/21 in 189/21),
16. Zakon o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20 in 3/22 - ZDeb),
17. Zakon o preprečevanju pranja denarja in financiranja terorizma (Uradni list RS, št. 48/22),
18. Zakon o javnih financah (Uradni list RS, št. 11/11 – uradno prečiščeno besedilo, 14/13 - popr., 101/13, 55/15 – ZFisP, 96/15 - ZIPRS1617, 13/18 in 195/20 odl. US),
19. Zakon o izvrševanju proračunov Republike Slovenije za leti 2022 in 2023 (Uradni list RS, št. 187/21 in 206/21 - ZDUPŠOP),
20. Proračun Republike Slovenije za leto 2022 (Uradni list RS, št. 174/20 in187/21),
21. Proračun Republike Slovenije za leto 2023 (Uradni list RS, št. 187/21),
22. Zakon o varstvu osebnih podatkov (Uradni list RS, št. 94/07 – uradno prečiščeno besedilo in 177/20),
23. Zakon o poslovni skrivnosti (Uradni list RS, št. 22/19),
24. Zakon o javnem naročanju (Uradni list RS, št. 91/15, 14/18, 121/21, 10/22 in 74/22 – odl. US),
25. Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16),
26. Uredba o izvajanju Uredbe (EU) o Mehanizmu za okrevanje in odpornost (Uradni list RS, št. [167/21](http://www.uradni-list.si/1/objava.jsp?sop=2021-01-3269), v nadaljnjem besedilu: uredba o izvajanju mehanizma),
27. Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16 in 11/22),
28. Guide to Cost-Benefit Analysis of Investment Projects, Economic appraisal tool for Cohesion Policy 2014-2020, december 2014, objavljeno na spletni strani: http://ec.europa.eu/regional\_policy/sources/docgener/studies/pdf/cba\_guide.pdf (Smernice Evropske komisije za izdelavo analize stroškov in koristi za investicijske projekte, v nadaljnjem besedilu: smernice EK za izdelavo CBA),
29. Smernice za določanje finančnih popravkov izdatkov, ki jih je treba uporabiti za odhodke, ki jih financira Unija, zaradi neupoštevanja veljavnih pravili o javnem naročanju, z dne 14. 5. 2019 (C(2019) 3452 final), objavljene na spletni strani: https://ec.europa.eu/regional\_policy/sources/docgener/informat/2014/GL\_corrections\_pp\_irregularities\_SL.pdf ter https://ec.europa.eu/regional\_policy/sources/docgener/informat/2014/GL\_corrections\_pp\_irregularities\_annex\_SL.pdf,
30. Smernice za določitev načina financiranja iz sredstev Mehanizma za okrevanje in odpornost, Ministrstvo za finance, št. 546-2/2021/14 z dne 17. 1. 2022, objavljene na spletni strani: <https://www.gov.si/drzavni-organi/organi-v-sestavi/urad-za-okrevanje-in-odpornost/zakonodaja>,
31. Priročnik o načinu izvajanja Mehanizma za okrevanje in odpornost, Ministrstvo za finance, Urad Republike Slovenije za okrevanje in odpornost, verzija 1.0 z dne 25. 5. 2022, objavljenega na spletni strani: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/, (v nadaljnjem besedilu: priročnik),
32. Priročnik o načinu financiranja iz sredstev Mehanizma za okrevanje in odpornost, Ministrstvo za finance, Urad Republike Slovenije za okrevanje in odpornost, verzija 1.0 z dne 21.3.2022,
33. Navodila koordinacijskega organa, objavljena na spletni strani: https://www.gov.si/zbirke/projekti-in-programi/nacrt-za-okrevanje-in-odpornost/dokumenti/,
34. Sklep o začetku postopka dodelitve sredstev Mehanizma za okrevanje in odpornost, št. 303-31/2022/2 z dne 23.5.2022 (v nadaljnjem besedilu: sklep o začetku postopka),
35. četrta alineja prvega odstavka 72.l člena Zakona o visokem šolstvu (Uradni list RS, št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17, 175/20 – ZIUOPDVE, 57/21 – odl. US in 54/22 – ZUPŠ-1, v nadaljnjem besedilu: ZViS).
36. **Predmet neposredne sklenitve pogodbe, vsebinska izhodišča ter opredelitev prijavitelja**
	1. Predmet (namen in cilj) neposredne sklenitve pogodbe ter vsebinska izhodišča

Namen projekta je javnim visokošolskim zavodom in javnim visokošolskim knjižnicam zagotoviti opremo ter storitve zunanjih strokovnjakov v podporo digitalizaciji visokošolskega študijskega procesa in v podporo digitalizaciji procesov, vezanih na pedagoški in administrativno-upravni del izvajanja visokošolske študijske dejavnosti.

Cilj projektov je do 30. 9. 2025 prenoviti informacijske sisteme javnih visokošolskih zavodov ter javne visokošolske knjižnice v podporo administrativnim procesom za celovito digitalno poslovanje.

Projektne aktivnosti so naslednje:

* priprava tehničnih specifikacij in podrobne analize za nakup strojne in programske opreme za nadaljnjo realizacijo ukrepa ter prenovo informacijskega sistema za podporo administrativnih procesov za celovito digitalno poslovanje,
* izvedba postopkov javnih naročil: nakup strojne in programske opreme ter prenova informacijskega sistema za podporo administrativnih procesov za celovito digitalno poslovanje in zagotavljanje podpore uporabnikom e-storitev na VŠZ.

Predviden terminski načrt:

2022:

* Q1–Q2: priprava vloge na poziv ministrstva;
* Q3-Q4: priprava tehničnih specifikacij in podrobne analize za nakup strojne in programske opreme za nadaljnjo realizacijo ukrepa in prenovo informacijskega sistema za podporo administrativnih procesov za celovito digitalno poslovanje.

2023:

* Q1-Q4: izvedba postopkov javnih naročil: nakup strojne in programske opreme ter prenova informacijskega sistema za podporo administrativnih procesov za celovito digitalno poslovanje in zagotavljanje podpore uporabnikom e-storitev na VŠZ.

2024:

* Q1-Q4: izvedba postopkov javnih naročil: nakup strojne in programske opreme ter prenova informacijskega sistema za podporo administrativnih procesov za celovito digitalno poslovanje in zagotavljanje podpore uporabnikom e-storitev na VŠZ.

2025:

* Q1-Q3: prenova informacijskega sistema za podporo administrativnih procesov za celovito digitalno poslovanje in zagotavljanje podpore uporabnikom e-storitev na VŠZ;
* Q3: zaključek vseh projektnih aktivnosti.

Projekt se bo izvajal kot neposredna sklenitev pogodbe.

Poziv za oddajo vloge je celovit, zato mora prijavitelj načrtovati izvedbo vseh projektnih aktivnosti, ki so predmet neposredne sklenitve pogodbe.

* 1. Opredelitev prijaviteljev

V skladu z načrtom so Univerza v Ljubljani (v nadaljnjem besedilu: UL), Univerza v Mariboru (v nadaljnjem besedilu: UM), Univerza na Primorskem (v nadaljnjem besedilu: UP), Fakulteta za informacijske študije (v nadaljnjem besedilu: FIŠ) in Centralna tehniška knjižnica Univerze v Ljubljani (v nadaljnjem besedilu: CTK) v okviru razvojnega področja DIGITALNA PREOBRAZBA, komponente Digitalna preobrazba javnega sektorja in javne uprave (v nadaljnjem besedilu: C2 K2), predvidene za izvajanje ukrepa: investicija J Digitalizacija izobraževanja, znanosti in športa, znotraj katere se bo izvajal projekt: Nakup IKT za študijsko in administrativno podporo VŠZ.

Ministrstvo za izobraževanje, znanost in šport (v nadaljnjem besedilu: ministrstvo) je skladno z načrtom in v skladu z veljavno zakonodajo na zadevnem vsebinskem področju opredelilo UL, UM, UP, FIŠ in CTK, kot potencialne prijavitelje za izvedbo projekta in jih s tem pozivom poziva k oddaji vloge.

ZViS v prvem odstavku 72.l člena določa, da se visokošolskim zavodom in CTK, ob upoštevanju letnega programa dela, dodelijo sredstva za uresničevanje nacionalno pomembnih nalog, s katerimi se uresničuje javni interes na področju visokega šolstva. Upoštevajoč slednje se skladno s četrto alinejo prvega odstavka citiranega člena sredstva dodelijo tudi za druge naloge, opredeljene v strateških dokumentih, ki jih sprejema Vlada Republike Slovenije.

Ministrstvo je skladno z načrtom, potrjenim z izvedbenim sklepom, zgoraj navedeno veljavno zakonodajo na zadevnem vsebinskem področju in ob upoštevanju druge točke prvega odstavka 215. člena Pravilnika o postopkih za izvrševanje proračuna Republike Slovenije opredelilo UL, UM, UP, FIŠ in CTK kot potencialne prijavitelje za izvedbo posameznega projekta.

1. **Upravičeni stroški**

Izplačila se izvajajo na način in v rokih v skladu s pravilnikom, ki ureja postopke izvrševanja proračuna in v skladu z veljavnim zakonom, ki ureja izvrševanje proračuna Republike Slovenije. V skladu z zakonodajo s področja javnih financ se financiranje projektov izvaja po principu povračil za nastale in plačane stroške. Izjeme glede investicijskih in tekočih transferjev ter predplačil so določene v veljavnem zakonu, ki ureja izvrševanje proračuna Republike Slovenije, pri čemer so pogoji in pravila glede izplačil navedenih izjem podrobneje navedena v vzorcu pogodbe o sofinanciranju, ki je kot priloga št. 2 sestavni del tega poziva.

Upravičeni stroški projekta so: [[1]](#footnote-2)

1. strošek **nakupa opreme,**
2. strošek **zunanjih strokovnjakov,**
3. strošek **razvoja in implementacije:**
	* strošek dokumentarnega sistema,
	* stroški prenove informacijskega sistema za podporo administrativnih procesov za celovito digitalno poslovanje,
4. strošek **DDV.**

Za opravljene aktivnosti bodo UL, UM, UP, FIŠ in CTK posredovali ministrstvu vlogo za izplačilo iz sklada NOO. Vlogi bodo morale biti priložene kopije računov oziroma druge ustrezne knjigovodske listine s specifikacijo stroškov in poročilom o izvedenih delih ter druga dokazila, iz katerih je razvidno, da so aktivnosti opravljene ter namen/cilji in stroški projekta doseženi v skladu z načrtom oziroma je razviden napredek pri doseganju ciljev projekta iz načrta. Način uveljavljanja upravičenih stroškov in dokazila za dokazovanje upravičenih stroškov so navedena v navodilih URSOO ter v pogodbi o sofinanciranju, ki bo sklenjena z vsakim izbranim prijaviteljem.

Izbrani prijavitelj bo v okviru izvajanja projekta dolžan pri porabi sredstev upoštevati zakon, ki ureja javno naročanje, če so izpolnjeni pogoji, določeni v navedenem zakonu.

Če se je projekt začel izvajati pred oddajo vloge prijavitelja na ministrstvo, bo po podpisu pogodbe o sofinanciranju in pred izplačilom prve vloge za izplačilo iz sklada NOO, ministrstvo izvedlo predhodno preverjanje, da se prepriča, ali je bila upoštevana veljavna zakonodaja, pomembna za projekt, tudi za obdobje pred opravljenim izborom oziroma pred sklenitvijo pogodbe o sofinanciranju.

1. **Kazalniki projekta in dodatne zahteve**

V okviru projekta so načrtovani naslednji kazalniki:

1. **Projektno specifični kazalniki učinka in rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| **ID** | **Ime kazalnika** | **Merska enota** | **Izhodiščna****Vrednost** | **Ciljna vrednost** | **Opis kazalnika** | **Časovni okvir za dokončanje** | **Dokazilo** |
| Četrtletje | Leto |
| 1 |  Število prenovljenih informacijskih sistemov za podporo administrativnih procesov za celovito digitalno poslovanje | Število | 0 | 5 | Kazalnik meri število prenovljenih informacijskih sistemov javnih visokošolskih zavodov ter javne visokošolske knjižnice v podporo administrativnim procesom,skladno s potrjeno investicijsko dokumentacijo. | III | 2025 | Končno poročilo o izvedbi projekta, iz katerega bo razvidno doseganje kazalnika tako z vidika prenovljenega podpornega sistema v podporo digitalizaciji visokošolskega študijskega procesa in digitalizaciji procesov vezanih na pedagoški in administrativno-upravni del izvajanja visokošolske študijske dejavnosti. |

1. **Prispevek k digitalnemu in zelenemu prehodu**

1. Digitalna dimenzija: **055 – Druge vrste infrastrukture IKT (vključno z obsežnimi računalniškimi viri/opremo, podatkovnimi centri, senzorji in drugo brezžično opremo (100%)**. V skladu z vsebino aktivnosti izhaja, da projekt v celoti zagotavlja podporo za razvoj digitalnih znanj in spretnosti.
2. Drugo:
3. **Naslavljanje načel enakosti spolov in enakih možnosti za vse**

Spoštovanje načel enakosti spolov in enakih možnostih za vse bo zagotovljeno v skladu z nacionalno zakonodajo (Zakon o enakih možnostih žensk in moških (Uradni list RS, št. 59/02, 61/07 – ZUNEO-A, 33/16 – ZVarD in 59/19), Zakon o varstvu pred diskriminacijo (Uradni list RS, št. 33/16 in 21/18 – ZNOrg), Zakon o izenačevanju možnosti invalidov (Uradni list RS, št. 94/10, 50/14 in 32/17)), pravnim redom EU, zlasti s Pogodbo o delovanju EU, Listino EU o temeljnih pravicah, načeli Evropskega stebra socialnih pravic in relevantnimi mednarodnimi dokumenti za varstvo človekovih pravic, zlasti s Konvencijo ZN o pravicah invalidov in Konvencijo ZN o otrokovih pravicah.

V skladu z Uredbo o vzpostavitvi mehanizma za okrevanje in odpornost in slovensko zakonodajo NOO vključuje načela enakosti spolov in enakih možnosti za vse v vseh fazah priprave, kar bo zagotovljeno tudi pri izvajanju predvidenih reform in naložb. Skladno z Zakonom o enakih možnostih žensk in moških morajo vsa ministrstva zagotoviti, da se vsi ukrepi in politike sistematično presojajo z vidika enakosti spolov oziroma da se v vseh fazah njihovega izvajanja upoštevajo možne posledice na položaj žensk in moških. Tudi Nacionalni program za enake možnosti žensk in moških do 2030, ki je trenutno v pripravi, bo skozi periodične akcijske načrte zagotavljal, da bo NOO uspešno vključeval načelo enakosti spolov skozi celotno obdobje njegovega izvajanja.

1. **Komuniciranje in promocija**

Minimalne zahteve:

Projekti do 500.000 EUR nepovratnih sredstev:

* ob odobritvi in zaključku objava na spletni strani in družbenih omrežjih ter informacija za medije.

Projekti nad 500.000 EUR in manj kot 10 milijonov EUR nepovratnih sredstev:

* ob odobritvi in zaključku objava na spletni strani in družbenih omrežjih ter informacija za medije, informiranje preko e-informatorja, intervjuji s končnimi uporabniki (možnost skupne spletne komunikacijske aktivnosti z Evropsko komisijo).

Projekti nad 10 milijonov nepovratnih sredstev:

* ob odobritvi in zaključku objava na spletni strani in družbenih omrežjih ter informacija za medije,

otvoritveni dogodek za medije in splošno javnost ali novinarska konferenca ali sporočilo za javnost (opcijsko: ob sodelovanju koordinacijskega organa in predstavništva Evropske komisije v Sloveniji).

1. **Časovna izhodišča**

Obdobje upravičenosti stroškov (datum opravljene storitve oziroma dobavljenega blaga) je od 1. 1. 2022 do 30. 9. 2025.

Obdobje upravičenosti izdatkov (datum plačila računov oziroma verodostojnih knjigovodskih listin) je od 1. 1. 2022 do 31. 12. 2025.

1. **Finančna izhodišča**

Neposredno sklenitev pogodbe sofinancirata Republika Slovenija, Ministrstvo za izobraževanje, znanost in šport, in Evropska unija – NextGenerationEU.

Skupna višina sredstev, ki je na razpolago za projekt do vključno leta 2025, je **do 11.590.000,00 EUR** z vključenim DDV, od tega je iz Mehanizma za okrevanje in odpornost na razpolago **do 9.500.000,00 EUR** na PP 221164 (C2K7IJ - Digitalizacija izobraževanja in športa-NOO-MIZŠ).

Pripadajoči DDV se bo financiral iz PP 221099 (Plačilo DDV za NOO – izobraževanje).

Predvidena finančna dinamika po posameznih upravičencih je:

 

Ministrstvo in izbrani prijavitelj se bosta s pogodbo o sofinanciranju podrobneje dogovorila o obsegu in dinamiki sofinanciranja projekta na osnovi načrtovanih aktivnosti, rezultatov in kazalnikov pri izvajanju projekta, podanih v vlogi prijavitelja na ta poziva ob upoštevanju proračunskih zmogljivosti Republike Slovenije.

Ministrstvo si pridržuje pravico, da lahko postopek neposredne sklenitve pogodbe kadarkoli do izdaje sklepa o (ne)potrditvi projekta prekliče.

1. **Vsebina vloge**

Vloga mora vsebovati naslednje obrazce, dokumente ter dokazila:

1. spremni dopis, podpisan in žigosan (če prijavitelj pri svojem poslovanju uporablja žig in če je vloga oddana v fizični obliki) s strani odgovorne osebe prijavitelja,
2. investicijsko dokumentacijo,izdelano skladno z Uredbo o enotni metodologiji za pripravo in obravnavo investicijske dokumentacije na področju javnih financ (podpisano in žigosano (če se uporablja žig in če je vloga oddana v fizični obliki)),
3. finančni načrt (izpolnjen, podpisan s strani odgovorne osebe prijavitelja in žigosan obrazec (če prijavitelj pri svojem poslovanju uporablja žig in če je vloga oddana v fizični obliki), ki je kot priloga št. 1 sestavni del tega poziva),
4. sklep prijavitelja o potrditvi investicijske dokumentacije (podpisan in žigosan (če se uporablja žig in če je vloga oddana v fizični obliki)).

Vloga se mora vložiti v pisni obliki. Pisna vloga je vloga, ki je natisnjena in lastnoročno podpisana (vloga v fizični obliki), ali vloga, ki je v elektronski obliki in je podpisana z varnim elektronskim podpisom s kvalificiranim potrdilom.

V primeru, ko se vloga vloži v fizični obliki, mora biti predložena v enem fizičnem izvodu (tiskani izvirnik vloge). Na elektronski medij (npr. CD ali USB ključek) se priloži odklenjena elektronska verzija vloge dokumentov (word ali excel) pod zaporedno št. 1 (investicijska dokumentacija) in pod zaporedno št. 2 (finančni načrt). Vloga se pošlje po pošti ali odda osebno (v vložišču ministrstva). Vsi obrazci, dokumenti in dokazila, ki so oddani kot sestavni del vloge, morajo biti natisnjeni, podpisani (in žigosani - če se uporablja žig) ter originali (izvirnik). V primeru neskladnosti podatkov v tiskani in elektronski obliki se šteje, da je za presojo pomembna tiskana oblika.

V primeru, ko se vloga vloži v elektronski obliki, se pošlje po elektronski pošti, lahko pa se na elektronskem mediju npr. CD-ju ali USB ključku pošlje po pošti ali odda osebno (v vložišču ministrstva). Vsi obrazci, dokumenti in dokazila, ki so oddani kot sestavni del vloge, morajo biti podpisani ter originali (izvirnik). V okviru vloge se predloži tudi odklenjeno verzijo vloge dokumentov (word ali excel) pod zaporedno št. 1 (investicijska dokumentacija) in pod zaporedno št. 2 (finančni načrt). V primeru neskladnosti podatkov v verziji z elektronskim podpisom in odklenjeni elektronski verziji se šteje, da je za presojo pomembna verzija z elektronskim podpisom.

1. **Varovanje osebnih podatkov in poslovnih skrivnosti**

Oddaja vloge pomeni, da se je prijavitelj seznanil z vsebino poziva (vključno s prilogami poziva) in da se z njo strinja.

Vsi podatki iz vloge so informacije javnega značaja, razen tistih, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 - uradno prečiščeno besedilo, 117/06 - ZDavP-2, 23/14, 50/14, 19/15 - odl. US, 102/15 in 7/18), ki niso javno dostopne in tako ne smejo biti razkrite oziroma dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj poslovnih skrivnosti oziroma drugih izjem ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje takšnih podatkov, ki ne smejo biti razkrite oziroma dostopne javnosti.

Ministrstvo in prijavitelj sta dolžna zagotoviti varovanje osebnih podatkov in poslovnih skrivnosti v skladu z Zakonom o varstvu osebnih podatkov (Uradni list RS, št. 94/07 – uradno prečiščeno besedilo, 177/20), Uredbo (EU) 2016/679, Uredbo (EU) 2021/241 in uredbo o izvajanju mehanizma.

Več o varovanju osebnih podatkov je opredeljeno v prilogi št. 3 Varovanje osebnih podatkov na ravni izvedbe neposredne sklenitve pogodbe, ki je sestavni del tega poziva.

1. **Rok za oddajo vloge**

Rok za oddajo vloge z zahtevano vsebino za projekt Nakup IKT za študijsko in administrativno podporo VŠZ, kot je opredeljena v točki 7. tega poziva, je **do dne 6. 9. 2022, do 15. ure.**

V primeru, ko se vloga vloži v fizični obliki, mora vloga z zahtevano vsebino biti predložena v zaprti ovojnici, ki je na sprednji strani opremljena z naslovom Ministrstvo za izobraževanje, znanost in šport, Masarykova 16, 1000 Ljubljana, z vidno oznako »NE ODPIRAJ« - Vloga za neposredno sklenitev pogodbe **Nakup opreme v podporo digitalizaciji visokošolskega študijske procesa na javnih zavodih in vzpostavitev informacijske podpore administrativnim procesom na VŠZ** ter polnim nazivom in naslovom prijavitelja v levem zgornjem kotu ovojnice. Vloga se lahko pošlje po pošti ali odda osebno (v vložišču ministrstva).

V primeru, ko se vloga vloži v elektronski obliki in po elektronski poti, mora prijavitelj vlogo z zahtevano vsebino poslati na naslov gp.mizs@gov.si, v zadevi pa mora biti navedeno »Vloga za neposredno sklenitev pogodbe **Nakup opreme v podporo digitalizaciji visokošolskega študijske procesa na javnih zavodih in vzpostavitev informacijske podpore administrativnim procesom na VŠZ**, št. zadeve 303-31/2022«. Dokumenti vloge z zahtevano vsebino morajo biti združeni v datoteko zip, zaklenjeno z geslom nooikt22. Informacijski sistem prijavitelju samodejno potrdi prejem vloge. Vlogo (z zahtevano vsebino) v elektronski obliki na elektronskem mediju npr. CD-ju ali USB ključku lahko prijavitelj pošlje tudi po pošti ali odda osebno (v vložišču ministrstva), pri čemer mora v tem primeru upoštevati zahteve, navedene v prejšnjem odstavku te točke tega poziva.

Za dodatne informacije lahko pišete na elektronski naslov visokosolstvo.mizs@gov.si.

1. **Presoja popolnosti projekta in skladnosti s predmetnim pozivom**

Ministrstvo bo po prejemu vloge in po presoji popolnosti prispele dokumentacije preverilo predpisane zahteve in pogoje skladno s predmetnim pozivom.

Ustreznost vloge se bo presojala na podlagi naslednjih **pogojev**:

* skladnost s cilji/rezultati in kazalniki na ravni ukrepa načrta z upoštevanjem prispevka k digitalnemu prehodu (dokazila: prijavitelj v spremnem dopisu navede sklic na poglavje in stran v investicijski dokumentaciji, kjer se pogoj lahko preverja),
* izkazovanje realne izvedljivosti v obdobju, za katerega velja podpora (dokazila: prijavitelj v spremnem dopisu navede sklic na poglavje in stran v investicijski dokumentaciji, kjer se pogoj lahko preverja).
1. **Izbor projekta in dodelitev sredstev**

Prejeta vloga prijavitelja bo osnova za odločitev ministrstva o dodelitvi sredstev. Če bo predlog projekta v vlogi prijavitelja izpolnjeval vse zgoraj navedene zahteve in pogoje, bo ministrstvo kot nosilni organ zanjo izdalo sklep o potrditvi projekta.

Po izdanem sklepu o potrditvi projekta in dopolnitvi Letnega programa dela, bo z izbranim prijaviteljem sklenjena pogodba o sofinanciranju, ob upoštevanju proračunskih zmogljivosti Republike Slovenije. Vzorec pogodbe o sofinanciranju je sestavni del tega poziva kot priloga št. 2.

V času izvedbe postopka neposredne sklenitve pogodbe vse relevantne smernice in navodila URSOO ter ministrstva še niso sprejeta, zato bo ministrstvo o natančnejših usmeritvah, navodilih in zahtevah oziroma o sprejemu vseh ustreznih podlag obvestilo izbranega prijavitelja.

S spoštovanjem,

 dr. Igor Papič

 Minister

Priloge:

* Priloga 1: Obrazec Finančni načrt
* Priloga 2: Vzorec pogodbe o sofinanciranju[[2]](#footnote-3)
* Priloga 3: Varovanje osebnih podatkov na ravni izvedbe neposredne sklenitve pogodbe

Poslati:

* naslovniku, osebno po ZUP

Vložiti:

* v zbirko dokumentarnega gradiva
1. Davek na dodano vrednost (DDV) je financiran iz proračuna Republike Slovenije (integralne postavke). [↑](#footnote-ref-2)
2. Vzorec pogodbe o sofinanciranju je kot priloga 2 informativno priložen zaradi seznanjenosti prijavitelja s pravicami in obveznostmi do ministrstva, ki izhajajo iz pogodbe o sofinanciranju. Vzorca pogodbe o sofinanciranju se ne izpolnjuje in ne prilaga k vlogi. Ministrstvo si pridržuje pravico dopolnitve priloženega vzorca pogodbe pred podpisom pogodbe. Končna verzija pogodbe o sofinanciranju bo vsebovala vse pogoje in obveznosti pogodbenih strank, ki so zavezujoči v okviru zakonodaje. Pogodba o sofinanciranju bo z izbranim prijaviteljem podpisana po izdaji sklepa o potrditvi projekta, ob upoštevanju proračunskih zmogljivosti Republike Slovenije. [↑](#footnote-ref-3)